Komisijos sprendimas
1997 m. liepos 25 d.
iš dalies keičiantis Sprendimą 95/30/EB, nustatantį specialias sąlygas, reglamentuojančias žuvininkystės ir akvakultūros produktų, kurių kilmės šalis yra Marokas, importą
(tekstas svarbus EEE)
(97/581/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], su paskutiniais pakeitimais, padarytais Komisijos direktyva 95/71/EB [2], ypač į jos 11 straipsnio 5 dalį,
kadangi žuvininkystės produktų importui į Bendriją vykdyti Maroko patvirtintas įmonių sąrašas pateiktas Komisijos sprendime 95/30/EB [3]; kadangi, Maroko kompetentingoms institucijoms pateikus naują sąrašą, tas sąrašas gali būti iš dalies keičiamas;
kadangi Maroko kompetentingos institucijos pateikė naują sąrašą, kuriame, be kita ko, nurodoma 350 laivų-refrižeratorių;
kadangi reikia atitinkamai pakeisti patvirtintų įmonių ir laivų sąrašą;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šios direktyvos priedas pakeičia Sprendimo 35/30/EB B priedą.
2 straipsnis
Šis sprendimas skirtas valstybėms narėms.
Priimta Briuselyje, 1997 m. liepos 25 d.